සිය නිල ට්විටර් ගිණුමේ සටහනක් තබමින් කථානායකවරයා සඳහන් කර ඇත්තේ ඊට අභියෝග කරන්නේ නම් එය පක්ෂ අභ්‍යන්තරයේ විසඳාගත යුතු කරුණක් බවයි.මේ අතර, එක්සත් ජාතික පක්ෂයේ පසුපෙළ මන්ත්‍රීවරුන් සහ පක්ෂ නායක රනිල් වික්‍රමසිංහ අතර හමුවක් සිරිකොත පක්ෂ මුලස්ථානයේදී අද පැවැත්වුණා.විපක්ෂ නායක ධුරය සහ එක්සත් ජාතික පක්ෂයේ නායකත්වය සම්බන්ධයෙන් මතුව ඇති අර්බුදය ගැන මෙහිදී අවධානය යොමු කළ බවයි ඊට සහභාගි වීමෙන් අනතුරුව මාධ්‍ය වෙත අදහස් දැක්වූ පාර්ලිමේන්තු මන්ත්‍රීවරුන් වන අජිත් මාන්නප්පෙරුම, තුෂාර ඉඳුනිල් සහ කවින්ද ජයවර්ධන සඳහන් කළේ.මෙම හමුවෙන් පසු ඉදිරි දින කිහිපය තුළ එක්සත් ජාතික පක්ෂයේ මන්ත්‍රී කණ්ඩායමේ හමුවක් මෙන්ම කෘත්‍යාධිකාරි මණ්ඩල හමුවක් ද පැවැත්වීමට නියමිතයි.